L-Arċisqof Charles Jude Scicluna llejla se jiċċelebra quddiesa fil-bidu tal-ħidma pastorali ta' Patri Joseph Zahra, Dumnikan, bħala kappillan tal-parroċċa tal-Madonna ta' Fatima, Gwardamanġa. Patri Joseph Zahra twieled fil-25 ta' Mejju 1974. Huwa studja l-filosofija u t-teoloġija fl-Università ta' Bologna fl-Italja. Beda l-formazzjoni reliġjuża fl-1992 fil-Kunvent tal-Madonna tal-Għar, ir-Rabat, u sentejn wara għamel l-ewwel professjoni solenni. Hu ġie ordnat saċerdot fit-22 ta' Lulju 2003 fis-Santwarju tal-Madonna ta' Fatima fi Gwardamanġa, fejn serva bħala viċi kappillan għal erba' snin. Patri Joseph wettaq ħidma pastorali fil-parroċċa tal-Porto Salvo u San Duminku fil-Belt Valletta, u matul l-aħħar tmien snin qeda wkoll fl-uffiċċju ta' promutur provinċjali tal-vokazzjonijiet Dumnikani. Il-parroċċa tal-Madonna ta' Fatima fi Gwardamanġa tiġbor fiha madwar 4,282 persuna